Dié bekendes se huwelike hóú	deur SARIE.com-span
Marius en Evette Weyers, 38 jaar getroud "In 1974 was ek en Evette op 'n oorsese reis van drie maande. Ons was baie gelukkig, maar ons het nie beplan om te trou nie. Ná 'n motorongeluk in Spanje het ek besluit ek kan nie sonder haar wees nie. Ek het haar die volgende dag gevra om te trou en in 'n oomblik van skok het sy 'si!' geantwoord. Ons het toe in Spanje en in Parys probeer trou, maar die burokrasie het ons gesink. Op 18 Februarie 1975 het ons in die 'Registrar's Office' in Londen getrou.
"Ons enigste vriend daar, Barney Simon, sou ook ons enigste gas wees. (Hy is intussen oorlede en was 'n regisseur en stigterslid van die Markteater in Johannesburg.) Maar daar was 'n misverstand en hy het op Euston-stasie pleks van Earl's Court rondgedwaal. Ons het getrou, uitgestap en wonder bo wonder was daar 'n 'fotograaf', waaroor ons in die wolke was. Ek het hom 20 pond betaal en 'n paar dae later gebel vir die foto, maar geen antwoord gekry nie. Hy het seker nie eens film in die kamera gehad nie. Maar selfs dít het ons nie sinies gemaak nie. Ons is reeds 34 jaar saam, sonder troufoto. (Maar darem met 'n mooi foto van ons reis in Londen!)"
Jeff Bridges en Susan Geston
36 jaar Don Gummer en Meryl Streep
35 jaar Clive en Denise Newman(Daleen Meintjies in 7de Laan) (links)
33 jaar Johan en Colleen Stemmet
33 jaar Samuel L. Jackson en LaTanya Richardson
33 jaar Dustin Hoffman en Lisa Gottsege, 32 jaar getroud
Die Oscar-bekroonde Dustin (73) het in 1980 met die prokureur Lisa Gottsegen getrou. Hulle het vier kinders saam. Dié paartjie was familievriende en het die eerste keer by haar ouers se huis ontmoet toe sy maar net 10 jaar oud was en hy reeds 27.
30 jaar Getroud vir 20+ jare
Christopher Guest en Jamie Lee Curtis, 29 jaar getroud
Jamie het toe sy jonger was deur 'n tydskrif geblaai, 'n foto van Christopher gesien en dadelik gedink sy wil met hom trou. Jamie het in 'n essay vir O Magazine geskryf: "Ons het 'n wonderlike, gekompliseerde, onvolmaakte lewe. Dit is 'n werklike huwelik. Ek weet nie waarom ek gedink het ons sal mekaar verstaan toe ek sy foto gesien het nie. Iewers in sy glimlag was daar 'n geheim wat net ek geken het."
Rita het aan Parade gesê dat Tom baie moeite doen. "Hy los vir my briefies by die telefoon of by die koffiemasjien. Ek hou dit alles. Hy stuur ook heeldag vir my foto's op my foon – waar hy is, wat hy doen."
Tom oor Rita: "Elke dag is pret saam met Rita. Dit is hoe dit moet wees as jy getroud is met iemand – sorgeloos en maklik!"
Michael J. Fox en Tracy Pollan 25 jaar
In 'n eksklusiewe verhouding vir 25 jaar
"Wanneer ek nie vir Kyra sien nie, sien ek daarna uit om haar weer te sien. Ons praat baie én ons lag baie. Mense wil weet, 'Hoe doen julle dit in Hollywood?' Ek het nie die antwoord nie. Ons hou net daarvan om by mekaar te wees," het Kevin aan Parade gesê.
Sy is 54 en hy is 76, maar die ouderdomsverskil speel nie 'n groot rol in hul verhouding nie. Annette het aan Parade gesê dat kommunikasie 'n groot rol speel omdat hulle soms op verskillende stadiums van hul lewe is. "Jy kort net 'n goeie basis van liefde, respek en 'n wedersydse verstandhouding."